als_Latn dik_Latn sag_Latn
”Një sezon i vështirë te Novara, një sezon mëkati”.Kështu e ka vlerësuar gardiani i Kombëtares Shqiptare, Samir Ujkani, ecurinë e vet fatkeqe personale, sa u përket dëmtimeve, por edhe në renditjen e Novarës në Seria A. Duke folur për gazetarët e ”Stadionews”, portieri u ndal në gjendjen e tij fizike pas atij dëmtimi që pësoi në ndeshjen ndaj Interit.”Unë jam shumë më mirë tani, jam vërtet mirë, çdo ditë punoj për të rifituar formën e mëparshme që kisha.Pas dëmtimit që pësova kundër Interit dua të rikthehem edhe më i fuqishëm se më parë”.
Më tej, portieri shqiptar ka analizuar edhe sezonin e skuadrës ku luan, Novara:”Ky sezon për Novarën ishte tepër i vështirë, ne nuk mundëm që të qëndrojmë në Seria A, që ishte qëllimi kryesor.E kemi bërë mirë detyrën tonë në disa ndeshje, në disa jo, por duhet të dini se cilësia e Seria A është me të vërtetë e lartë dhe ndoshta disa prej nesh kemi ”mëkatuar” në këtë drejtim.”
Presidenti i Palermos, Mauricio Zamparini ka folur ditët e fundit me plotë komplimente për të. Duke u prononcuar për ”Stadionews”, lidhur me këtë gjë, Ujkani shtoi:”Unë ndjehem krenar që më ka lavdëruar.Ishte Zamparini që më solli në Itali dhe unë do të bëj gjithçka për ta shlyer besimin e tij. Pas dëmtimit kam folur me të dhe më tha se nëse kisha nevojë për të më ndihmuar, nëse ishte e nevojshme, ndaj ia di shumë për nder.”
You must be logged in to post a comment Login
als_Latn als_Latn als_Latn eng_Latn